pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-กสร. ชวนแสดงความคิดเห็นร่างข้อกำหนดมาตรฐานแรงงานไทย
วันศุกร์ที่ 13 กรกฎาคม 2561
กสร. ชวนแสดงความคิดเห็นร่างข้อกําหนดมาตรฐานแรงงานไทย
กรมสวัสดิการและคุ้มครองแรงงาน เชิญชวนผู้สนใจร่วมแสดงความคิดเห็นเกี่ยวกับร่างข้อกําหนดมาตรฐานแรงงานไทย (มรท. 8001-XXXX) 18 ก.ค.61 นี้ ณ โรงแรมเดอะ พาลาสโซ่ รัชดา กทม.
นายอนันต์ชัย อุทัยพัฒนาชีพ อธิบดีกรมสวัสดิการและคุ้มครองแรงงาน (กสร.) เปิดเผยว่า กระทรวงแรงงานได้ประกาศใช้มาตรฐานแรงงานไทย ความรับผิดชอบทางสังคมของธุรกิจไทย (มรท.8001-2553) ฉบับล่าสุดเมื่อวันที่ 26 พฤษภาคม 2553 เพื่อให้สถานประกอบกิจการทุกประเภททุกขนาดนําไปปฏิบัติต่อแรงงานในสถานประกอบกิจการของตนด้วยความสมัครใจและให้มีระบบบริหารจัดการแรงงานที่ดีเทียบได้กับมาตรฐานสากล โดยมุ่งเน้นการยกระดับคุณภาพชีวิตแรงงานส่งเสริมให้ธุรกิจมีการพัฒนาที่ยั่งยืน และมีศักยภาพในเวทีการค้าโลก ซึ่งตามหลักการสากลจะต้องมีการปรับปรุงมาตรฐานหลังจากที่ประกาศใช้แล้ว 5 ปี เพื่อให้สอดคล้องกับสถานการณ์และกฎหมายที่มีการประกาศใช้เพิ่มเติม ซึ่งขณะนี้กสร. และหน่วยงาน ที่เกี่ยวข้องได้ร่วมกันปรับปรุงและจัดทําร่างมาตรฐานแรงงานไทย (มรท. 8001-XXXX) เสร็จเรียบร้อยแล้ว จึงขอเชิญชวนนายจ้าง ลูกจ้าง ผู้แทนองค์กรนายจ้าง ผู้แทนองค์กรลูกจ้าง นักวิชาการ ภาคประชาสังคม หน่วยงานที่เกี่ยวข้อง และผู้ที่สนใจร่วมแสดงความคิดเห็น ข้อเสนอแนะต่าง ๆ เกี่ยวกับร่างข้อกําหนดมาตรฐานแรงงานไทย (มรท. 8001-XXXX) ในวันพุธที่ 18 กรกฎาคม 2561 ตั้งแต่เวลา 08.00 น. เป็นต้นไป ณ โรงแรมเดอะ พาลาสโซ่ รัชดา ถนนรัชดาภิเษก ดินแดง กรุงเทพฯ สํารองที่นั่งหรือสอบถามรายละเอียดเพิ่มได้ที่ กลุ่มงานพัฒนามาตรฐานแรงงาน สํานักพัฒนามาตรฐานแรงงาน โทรศัพท์/โทรสาร0 2246 8294, 0 22468370
อธิบดีกสร. กล่าวต่อไปว่า สําหรับผู้ที่ไม่สะดวกตามวันเวลาข้างต้น สามารถแสดงความคิดเห็น หรือข้อเสนอแนะออนไลน์ได้ที่ เว็บไซต์กรมสวัสดิการและคุ้มครองแรงงาน www.labour.go.th ทั้งนี้ สามารถดาวน์โหลด และศึกษารายละเอียดร่างข้อกําหนดดังกล่าว ได้ที่ http://tls.labour.go.th เพื่อจะได้นําความคิดเห็นและข้อเสนอแนะไปประกอบการพิจารณาปรับปรุงร่างข้อกําหนดมาตรฐานแรงงานไทย (มรท. 8001-XXXX) ให้มีความสมบูรณ์ต่อไป
รัฐบาลไทย-ข่าวทำเนียบรัฐบาล-ทส. มอบรางวัลตราสัญลักษณ์ G-Green ประจำปี 2561
วันศุกร์ที่ 1 กุมภาพันธ์ 2562
ทส. มอบรางวัลตราสัญลักษณ์ G-Green ประจําปี 2561
กระทรวงทรัพยากรธรรมชาติและสิ่งแวดล้อม โดยกรมส่งเสริมคุณภาพสิ่งแวดล้อม จัดงานมอบรางวัลแก่สถานประกอบการ โรงแรม และสํานักงาน ที่ผ่านเกณฑ์การประเมินที่เป็นมิตรกับสิ่งแวดล้อม หรือ G - Green ประจําปี 2561 เพื่อเชิดชูเกียรติภาคธุรกิจและหน่วยงานที่มีส่วนร่วมกั
ทส. มอบรางวัลตราสัญลักษณ์ G-Green ประจําปี 2561
กระทรวงทรัพยากรธรรมชาติและสิ่งแวดล้อม โดยกรมส่งเสริมคุณภาพสิ่งแวดล้อม จัดงานมอบรางวัลแก่สถานประกอบการโอทอป โรงแรม และสํานักงาน ที่ผ่านเกณฑ์การประเมินที่เป็นมิตรกับสิ่งแวดล้อม หรือ G - Green ประจําปี 2561 เพื่อเชิดชูเกียรติภาคธุรกิจและหน่วยงานที่มีส่วนร่วมกับวิถีชีวิตและสังคมที่มิตรกับสิ่งแวดล้อม เกิดการจัดการที่ดี การใช้ทรัพยากรอย่างคุ้มค่า รวมไปถึงการจัดการของเสียหรือมลพิษอย่างถูกต้อง
เมื่อวันที่ 30 มกราคม 2562 เวลา 10.00 น. พลเอก สุรศักดิ์ กาญจนรัตน์ รัฐมนตรีว่าการกระทรวงทรัพยากรธรรมชาติและสิ่งแวดล้อม มอบรางวัลแก่สถานประกอบการ โรงแรม และสํานักงาน ที่ผ่านเกณฑ์การประเมินที่เป็นมิตรกับสิ่งแวดล้อม หรือ G - Green ประจําปี 2561 ระดับเยี่ยม (G ทอง) จํานวน 91 รางวัล ภายใต้แนวคิด "12th Anniversary G - Green 12 ปี เส้นทางที่เป็นมิตรกับสิ่งแวดล้อม" นอกจากนี้ นายวิจารย์ สิมาฉายา ปลัดกระทรวงทรัพยากรธรรมชาติและสิ่งแวดล้อม ได้มอบรางวัลระดับดีมาก (G เงิน) จํานวน 26 รางวัล และระดับดั (G ทองแดง) จํานวน 29 รางวัล รวมทั้งสิ้น 216 รางวัล นอกจากนี้ ยังมีการจัดนิทรรศการเพื่อการแลกเปลี่ยนและเชื่อมโยงการใช้ประโยชน์ระหว่างกลุ่มเป้าหมาย เกิดการเลือกซื้อ เลือกใช้สินค้าที่เป็นมิตรกับสิ่งแวดล้อม เพื่อสร้างการเติบโตอย่างยั่งยืนบนสังคมเศรษฐกิจสีเขียว ณ โรงแรมรามา การ์เด้นท์ กรุงเทพมหานคร
สําหรับสถานประกอบการโอทอป โรงแรม และสํานักงานที่ได้รับรางวัล G – Green ระดับดีเยี่ยม (G ทอง) ประจําปี 2561 จาก มีจํานวนทั้งสิ้น 91 ราย แยกประเภท
1. โครงการส่งเสริมการผลิตที่เป็นมิตรกับสิ่งแวดล้อม (Green Production)
1.1 ประเภทเครื่องแต่งกายจากผ้าและเคหะสิ่งทอ
1.2 ประเภทสบู่
1.3 ประเภทเซรามิกและเครื่องปั้นดินเผา
2. โครงการโรงแรมที่เป็นมิตรกับสิ่งแวดล้อม (Green Hotel)
3. โครงการสํานักงานสีเขียว (Green Office)
ทั้งนี้ สถานประกอบการ โรงแรม และสํานักงานที่สนใจเข้าร่วมโครงการ ประจําปี 2562 นั้น สามารถสมัครเข้าร่วมได้ตั้งแต่บัดนี้จนถึงเดือนกุมภาพันธ์ 2562 หรือติดต่อสอบถามรายละเอียดเพิ่มเติมได้ที่ สํานักส่งเสริมการมีส่วนร่วมของประชาชน กรมส่งเสริมคุณภาพสิ่งแวดล้อม โทรศัพท์ 0 2298 5653, 0 2278 8400 ต่อ 1661
รัฐบาลไทย-ข่าวทำเนียบรัฐบาล-​ส่งออกทุเรียน 4 เดือนไม่สนโควิด-19 ยอดขายไปจีนพุ่ง 78% ชี้เอฟทีเอปัจจัยหลักช่วยหนุน [กระทรวงพาณิชย์]
วันพฤหัสบดีที่ 28 พฤษภาคม 2563
​ส่งออกทุเรียน 4 เดือนไม่สนโควิด-19 ยอดขายไปจีนพุ่ง 78% ชี้เอฟทีเอปัจจัยหลักช่วยหนุน [กระทรวงพาณิชย์]
​ส่งออกทุเรียน 4 เดือนไม่สนโควิด-19 ยอดขายไปจีนพุ่ง 78% ชี้เอฟทีเอปัจจัยหลักช่วยหนุน
กรมเจรจาการค้าระหว่างประเทศเผยวิกฤตโควิด-19 ไม่กระทบการส่งออกทุเรียนไทย ยอด 4 เดือนพุ่ง 30% เฉพาะตลาดจีนขยายตัวสูงถึง 78% มีสัดส่วน 72% ของการส่งออกทั้งหมด เผยเอฟทีเอเป็นปัจจัยหลักช่วยหนุนการเติบโต หลังจีนไม่เก็บภาษีนําเข้าจากไทยแล้ว แนะติดตามสถานการณ์ใกล้ชิด พร้อมเพิ่มการแปรรูป เพิ่มโอกาสเจาะตลาดอาหารแห้งที่เก็บได้นาน
นางอรมน ทรัพย์ทวีธรรม อธิบดีกรมเจรจาการค้าระหว่างประเทศ เปิดเผยว่า กรมฯ ได้ติดตามสถิติการส่งออกทุเรียนสดของไทยในช่วง 4 เดือนของปี 2563 (ม.ค.-เม.ย.) พบว่า มีการขยายตัวอย่างน่าพอใจ มีมูลค่า 788 ล้านเหรียญสหรัฐ เพิ่มขึ้น 30% โดยเฉพาะตลาดจีน ซึ่งเป็นตลาดส่งออกหลักของไทย ยังมีการบริโภคสูง แม้จะอยู่ท่ามกลางสถานการณ์การแพร่ระบาดของไวรัสโควิด-19 โดยการส่งออกในช่วงดังกล่าว มีมูลค่า 567 ล้านเหรียญสหรัฐ เพิ่มขึ้น 78% หรือมีสัดส่วนการส่งออกถึง 72% ของการส่งออกทั้งหมด รองลงมา เป็นการส่งออกไปฮ่องกง อาเซียน ไต้หวัน และสหรัฐฯ โดยไทยยังเป็นแชมป์ผู้ส่งออกทุเรียนอันดับที่ 1 ของโลก นําหน้าฮ่องกงและมาเลเซียหลายเท่าตัว
ปัจจัยสําคัญที่มีส่วนผลักดันให้การส่งออกทุเรียนของไทยเติบโต มาจากความตกลงการค้าเสรี (เอฟทีเอ) ที่มีส่วนช่วยขจัดอุปสรรคภาษีนําเข้าในประเทศคู่ค้า ทําให้ทุเรียนไทยมีโอกาสส่งออกและแข่งขันได้มากขึ้น โดยปัจจุบันทุเรียนไทยไม่ต้องเสียภาษีนําเข้าใน 16 ประเทศคู่เอฟทีเอ ได้แก่ จีน ฮ่องกง ออสเตรเลีย นิวซีแลนด์ ญี่ปุ่น เวียดนาม สิงคโปร์ อินโดนีเซีย สปป.ลาว กัมพูชา เมียนมา ฟิลิปปินส์ บรูไน อินเดีย ชิลี และเปรู เหลือเพียง 2 ประเทศ คือ มาเลเซียและเกาหลีใต้ ที่ยังเก็บภาษีนําเข้าทุเรียนจากไทยอยู่
ทั้งนี้ หากเปรียบเทียบการส่งออกทุเรียนของไทยไปยังตลาดจีน โดยดูตัวเลขปี 2562 ที่ผ่านมา ที่ส่งออกได้มูลค่า 850 ล้านเหรียญสหรัฐ เมื่อเทียบกับปี 2545 ซึ่งเป็นปีก่อนที่จีนจะยกเลิกการเก็บภาษีนําเข้าทุเรียนจากไทย ภายใต้ความตกลงการค้าเสรีอาเซียน-จีน ที่มีมูลค่าส่งออกเพียง 3 หมื่นเหรียญสหรัฐ การส่งออกเพิ่มขึ้นถึง 2,832,366% ซึ่งแสดงให้เห็นว่าเอฟทีเอ ได้มีส่วนช่วยในการส่งออกได้เพิ่มขึ้นจริง
อย่างไรก็ตาม แม้ในภาพรวมการส่งออกทุเรียนสดไทยจะไม่ได้รับผลกระทบจากวิกฤติโควิด-19 แต่ผู้ประกอบการควรติดตามสถานการณ์อย่างใกล้ชิด เพื่อรองรับผลกระทบในด้านอื่นๆ ที่อาจจะเกิดขึ้น เช่น การขนส่งสินค้า การขาดแคลนแรงงาน และความสามารถในการจับจ่ายใช้สอยของผู้บริโภค และต้องพิจารณาเพิ่มผลิตภัณฑ์เป็นทุเรียนแปรรูป เช่น ทุเรียนทอด และทุเรียนอบแห้ง เป็นต้น เพื่อตอบโจทย์กระแสความนิยมอาหารแห้งที่เก็บรักษาได้นาน
รัฐบาลไทย-ข่าวทำเนียบรัฐบาล-รัฐมนตรี อุตตมฯ ให้รัฐมนตรีฯ เศรษฐกิจฟินแลนด์ นำคณะนักธุรกิจสาขาพลังงานและดิจิทัล เข้าพบ
วันพฤหัสบดีที่ 23 สิงหาคม 2561
รัฐมนตรี อุตตมฯ ให้รัฐมนตรีฯ เศรษฐกิจฟินแลนด์ นําคณะนักธุรกิจสาขาพลังงานและดิจิทัล เข้าพบ
รัฐมนตรี อุตตมฯ ให้รัฐมนตรีฯ เศรษฐกิจฟินแลนด์ นําคณะนักธุรกิจสาขาพลังงานและดิจิทัล เข้าพบ
เมื่อวันที่ 22 ส.ค 2561 นายอุตตม สาวนายน รัฐมนตรีว่าการกระทรวงอุตสาหกรรม ให้ H.E. Mr.Mika Lintila รัฐมนตรีว่าการกระทรวงเศรษฐกิจฟินแลนด์ นําคณะนักธุรกิจสาขาพลังงานและดิจิทัล เข้าพบ เพื่อรับฟังนโยบายและแผนปฎิรูปอุตสาหกรรมของไทย รวมทั้งหารือความร่วมมือทวิภาคีในกลุ่มอุตสาหกรรมที่มีศักยภาพในสาขาที่สอดคล้องกับนโยบายประเทศไทย 4.0 ซึ่งเป็นประโยชน์ต่อการพัฒนาประเทศไทย ณ ห้องรับรอง 1 ชั้น 2 กระทรวงอุตสาหกรรม
รัฐบาลไทย-ข่าวทำเนียบรัฐบาล-วศ.อว. เดินหน้าโครงการจ้างงาน อว. ระยะที่ 2 สำรวจข้อมูลศักยภาพห้องปฏิบัติการทั่วประเทศ
วันพฤหัสบดีที่ 30 กรกฎาคม 2563
วศ.อว. เดินหน้าโครงการจ้างงาน อว. ระยะที่ 2 สํารวจข้อมูลศักยภาพห้องปฏิบัติการทั่วประเทศ
วศ.อว. เดินหน้าโครงการจ้างงาน อว. ระยะที่ 2 สํารวจข้อมูลศักยภาพห้องปฏิบัติการทั่วประเทศ
เมื่อวันที่ 1 กรกฎาคม 2563 นางสาวนิสากร จึงเจริญธรรม อธิบดีกรมวิทยาศาสตร์บริการ เป็นประธานกล่าวเปิดการปฐมนิเทศผู้ปฏิบัติงานสํารวจและบันทึกข้อมูลห้องปฏิบัติการในโครงการจ้างงานประชาชที่ได้รับผลกระทบจากสถานการณ์การแพร่ระบาดของโรคติดเชื้อไวรัสโคโรนา 2019 (COVID-19) เพื่อซักซ้อนทําความเข้าใจให้กับเจ้าหน้าที่ ผู้ประสานงานและผู้รับจ้างงานตามโครงการฯ ก่อนลงพื้นที่ปฏิบัติงาน โดยมีผู้เข้ารับการปฐมนิเทศจํานวน 78 คน ผ่านการประชุมระบบออนไลน์ ณ ห้องประชุมวิทยวิถี ชั้น 6 อาคาร ดร.ตั้ว ลพานุกรม กรมวิทยาศาสตร์บริการ
สําหรับโครงการดังกล่าว กรมวิทยาศาสตร์บริการ โดยสํานักหอสมุดและศูนย์สารสนเทศวิทยาศาสตร์และเทคโนโลยีได้ร่วมกับมหาวิทยาลัยต่างๆ ในพื้นที่สํารวจ 5 ภูมิภาค จัดทําโครงการขึ้นเพื่อจ้างงานประชาชนที่ได้รับผลกระทบจากสถานการการแพร่ระบาดของโรคติดเชื้อไวรัสโคโรนา 2019 (Covid-19) เพื่อสํารวจข้อมูลศักยภาพห้องปฏิบัติการของประเทศและจัดทําฐานข้อมูลสารสนเทศห้องปฏิบัติของประเทศให้สามารถนําไปใช้ประโยชน์และเข้าถึงข้อมูลสารสนเทศได้อย่างมีประสิทธิภาพ สนับสนุนการเพิ่มขีดความสามารถของห้องปฏิบัติการทดสอบ/สอบเทียบ ซึ่งเป็นส่วนสําคัญในการพัฒนาโครงสร้างพื้นทางคุณภาพของประเทศ (NQI) โดยแบ่งพื้นที่ดําเนินการสํารวจออกเป็น 5 ภูมิภาค จ้างประชาชนเพื่อผู้ปฏิบัติงานจํานวน 306 อัตรา จากทั่วประเทศ ทําการเก็บข้อมูลพื้นฐานห้องปฏิบัติการ เช่น ระบบการบริหารจัดการห้องปฏิบัติการ ประเภทห้องปฏิบัติการ เครื่องมือและอุปกรณ์ห้องปฏิบัติการ การให้บริการของห้องปฏิบัติการ ช่วงเวลาการให้บริการ ระยะเวลาการทดสอบ วิธีการทดสอบ สถานที่ตั้งของห้องปฏิบัติการ จํานวนผู้ปฏิบัติงานในห้องปฏิบัติการ ค่าบริการห้องปฏิบัติการและการได้รับการรับรองตามมาตรฐาน เป็นต้น
ทั้งนี้คาดว่าผลจากการดําเนินโครงการดังกล่าว จะช่วยพัฒนาศักยภาพสารสนเทศห้องปฏิบัติการให้สามารถนําไปใช้ประโยชน์ได้ทุกภาคส่วน และเป็นฐานข้อมูลโครงสร้างพื้นฐานทางคุณภาพของประเทศ (NQI) ที่สามารถเข้าถึงและใช้ประโยชน์ร่วมกันในการพัฒนาขีดความสามารถทางการแข่งขันของประเทศได้
สําหรับผู้สนใจโครงการดังกล่าว สามารถติดต่อสอบถามข้อมูลเพิ่มเติมได้ดังนี้
โทรศัพท์ 02-201-7285, 02-201-7284
Line ID: @hgq8220j (มี @ นําหน้า)
ข้อมูลข่าวโดย : กรมวิทยาศาสตร์บริการ (วศ.)
เผยแพร่ : จิรายุ รุจิพงษ์วาที
ส่วนสื่อสารองค์กร
กระทรวงการอุดมศึกษา วิทยาศาสตร์ วิจัยและนวัตกรรม
โทรศัพท์ 0 2333 3700 ต่อ 3728 - 3732 โทรสาร 0 2333 3834
Facebook : @MHESIThailand
Call Center โทร.1313
รัฐบาลไทย-ข่าวทำเนียบรัฐบาล-ผู้ช่วยรัฐมนตรีประจำนายกรัฐมนตรี และปลัดสำนักนายกรัฐมนตรี รับหนังสือจากกลุ่มเครือข่ายเยาวชนลดปัจจัยเสี่ยง เรื่อง ขอให้เร่งจัดระเบียบตลาดสด ตลาดนัด [สำนักงานปลัดสำนักนายกรัฐมนตรี]
วันศุกร์ที่ 17 เมษายน 2563
ผู้ช่วยรัฐมนตรีประจํานายกรัฐมนตรี และปลัดสํานักนายกรัฐมนตรี รับหนังสือจากกลุ่มเครือข่ายเยาวชนลดปัจจัยเสี่ยง เรื่อง ขอให้เร่งจัดระเบียบตลาดสด ตลาดนัด [สํานักงานปลัดสํานักนายกรัฐมนตรี]
ผู้ช่วยรัฐมนตรีประจํานายกรัฐมนตรี และปลัดสํานักนายกรัฐมนตรี รับหนังสือจากกลุ่มเครือข่ายเยาวชนลดปัจจัยเสี่ยง เรื่อง ขอให้เร่งจัดระเบียบตลาดสด ตลาดนัด เพื่อลดความเสี่ยงแพร่เชื้อโควิด-19
วันที่ 16 เม.ย. 63 เวลา 10.00 น. ที่ศูนย์รับเรื่องราวร้องทุกข์ของรัฐบาล 1111 (สนง.กพ.เดิม) สํานักนายกรัฐมนตรี
ผู้ช่วยรัฐมนตรีประจํานายกรัฐมนตรี และปลัดสํานักนายกรัฐมนตรี รับหนังสือจากกลุ่มเครือข่ายเยาวชนลดปัจจัยเสี่ยง เรื่อง ขอให้เร่งจัดระเบียบตลาดสด ตลาดนัด เพื่อลดความเสี่ยงแพร่เชื้อโควิด-19
กลุ่มเครือข่ายเยาวชนลดปัจจัยเสี่ยงจํานวน 10 คนนําโดยนายณัฐพงษ์ สําเภาแก้ว (ผู้ประสานงานเครือข่ายฯ) ยื่นหนังสือถึงนายกรัฐมนตรี ผ่านนายสุภรณ์ อัตถาวงศ์ (ผช.รมต.ประจํา นรม.) พร้อมด้วยนายธีรภัทร ประยูรสิทธิ (ปลัดสํานักนายกรัฐมนตรี หรือ ปนร.) และนายสมพาศ นิลพันธ์ (ทปษ.สปน.) เรื่อง ขอให้เร่งออกมาตรการจัดระเบียบ ตลาดสด ตลาดนัด เพื่อลดความเสี่ยงการแพร่เชื้อไวรัสโควิด – 19 รักษาแหล่งอาหารการกินสําคัญของประชาชน เครือข่ายฯ มีข้อเสนอต่อ ศบค. และรัฐบาล ดังต่อไปนี้
1. ขอให้ ศบค. ออกมาตรการโดยด่วนให้ตลาดดําเนินการกําหนดให้ผู้ชายและผู้ซื้อสวมใส่หน้ากากอนามัยหรือหน้ากากผ้าทุกคน กําหนดระยะห่างระหว่างผู้ขายกับผู้ซื้อ ให้มีจุดล้างมือน้ํา สบู่แบบไม่สัมผัส หรือจุดติดตั้งเจลแอลกอฮอล์ล้างมือ ทําความสะอาดร้านค้าและอุปกรณ์ด้วยน้ํายาฆ่าเชื้อ จัดให้มีสื่อประชาสัมพันธ์ข้อมูลการปฏิบัติตัวเพื่อลดความเสี่ยงการติดเชื้อ
2. ขอให้จังหวัด เร่งฟื้นฟูตลาดสดตลาดนัด ที่ถูกสั่งปิดเนื่องจากมีผู้ติดเชื้อไวรัสโควิด-19 เข้ามาใช้บริการ
3. ขอให้กรุงเทพมหานคร และองค์กรปกครองท้องถิ่นทําการสํารวจตลาดที่ยังอยู่นอกระบบ เพื่อดําเนินการให้อยู่ในระบบอย่างถูกต้อง เพื่อให้ง่ายต่อการควบคุมดูแลของหน่วยงานที่เกี่ยวข้อง
4. เครือข่ายขอให้กําลังใจเจ้าหน้าที่ บุคลากร อาสาสมัคร หน่วยงาน และทุกฝ่ายที่เกี่ยวข้องในการฝ่าฟันกับวิกฤติเชื้อไวสโควิด-19 ทางเครือข่ายยินดีสนับสนุนมาตรการป้องกันและแก้ไขปัญหานี้อย่างเต็มกําลัง
ในการนี้ นายธีรภัทร ประยูรสิทธิ ปลัดสํานักนายกรัฐมนตรี ได้กล่าวต่อกลุ่มเครือข่ายฯ ถึงในภาพรวมของรัฐบาล และ ศบค. ในการดําเนินการแก้ไขปัญหาโรคโควิด – 19 ในด้านต่าง ๆ รวมทั้งการรับเรื่องราวร้องทุกข์ของรัฐบาลผ่านสํานักงานปลัดสํานักนายกรัฐมนตรี ทั้งนี้ ปนร. ยังกล่าวอีกว่ารัฐบาลพร้อมรับฟังทุกข้อเสนอแนะและข้อคิดเห็นจากประชาชนทุกคน และขอขอบคุณกลุ่มเครือข่ายเยาวชนฯ ที่มีความหวังดีต่อประเทศชาติ
รัฐบาลไทย-ข่าวทำเนียบรัฐบาล-ก.แรงงาน จัดโครงการช่วย SME ลดผลกระทบโควิด-19 [กระทรวงแรงงาน]
วันพฤหัสบดีที่ 26 มีนาคม 2563
ก.แรงงาน จัดโครงการช่วย SME ลดผลกระทบโควิด-19 [กระทรวงแรงงาน]
ก.แรงงาน เร่งหามาตรการช่วยเหลือผู้ประกอบกิจการ สู้วิกฤตโควิด-19 สร้างโอกาสเพิ่มผลิตภาพแรงงาน กพร.ส่งทีมที่ปรึกษาให้ความช่วยเหลือรวม 210 วัน เพิ่มทักษะพนักงานชะลอการถูกเลิกจ้างและว่างงาน กว่า 15,000 คน
ก.แรงงาน เร่งหามาตรการช่วยเหลือผู้ประกอบกิจการ สู้วิกฤตโควิด-19 สร้างโอกาสเพิ่มผลิตภาพแรงงาน กพร.ส่งทีมที่ปรึกษาให้ความช่วยเหลือรวม 210 วัน เพิ่มทักษะพนักงานชะลอการถูกเลิกจ้างและว่างงาน กว่า 15,000 คน
นายธวัช เบญจาทิกุล อธิบดีกรมพัฒนาฝีมือแรงงาน (กพร.) กระทรวงแรงงาน เปิดเผยว่า จากสถานการณ์ความรุนแรงการแพร่เชื้อไวรัสโควิด-19 ส่งผลให้สถานประกอบกิจการหลายแห่งต้องหยุดกิจการชั่วคราว หรือลดกําลังการผลิตลง พนักงานบางส่วนหยุดทํางาน โดยกิจการบางแห่งพลิกวิกฤตนี้ให้เป็นโอกาส เช่น เมื่อนักท่องเที่ยวลดลง จึงจัดอบรมให้ความรู้แก่พนักงานในด้านภาษาอังกฤษ เพื่อเพิ่มทักษะในการสื่อสารให้ดียิ่งขึ้น ส่วนกิจการด้านการผลิต จัดอบรมให้ความรู้ด้านการบํารุงรักษาเครื่องจักร เพิ่มความรู้และทักษะด้านเทคโนโลยีสมัยใหม่ เป็นต้น
นายธวัช กล่าวต่อไปว่า อีกโครงการที่กพร.ดําเนินการมาอย่างต่อเนื่องเพื่อช่วยเหลือสถานประกอบกิจการ ในด้านการลดต้นทุนการผลิต เพิ่มประสิทธิภาพการผลิตและลดความสูญเสียในวงจรการผลิต และมีกําไรที่เพิ่มขึ้น สามารถช่วยให้สถานประกอบกิจการดําเนินธุรกิจได้อย่างยั่งยืน คือ โครงการเพิ่มผลิตภาพแรงงาน สู่ SME 4.0 ปัจจุบันอยู่ในช่วงเวลาการลงพื้นที่ของทีมที่ปรึกษา โดยเข้าสถานประกอบกิจการ ไปช่วยวิเคราะห์หาจุดอ่อนในกระบวนการผลิต เพื่อหาวิธีการแก้ไข ซึ่งการดําเนินโครงการดังกล่าวสามารถช่วยเหลือสถานประกอบกิจการ วิสาหกิจขนาดกลางและขนาดย่อม ในสถานการณ์เช่นนี้ได้เป็นอย่างดี ดังนั้น การหยุดชั่วคราวหรือลดกําลังการผลิตลง จะช่วยให้พนักงานที่เกี่ยวข้องในกระบวนการผลิตหรือบริการ มีเวลาในการหาข้อมูลหรือเข้ารับการพัฒนาทักษะได้มากขึ้น กรณีเครื่องจักรที่เคยทํางานตลอดเวลา ช่วงนี้สามารถปรับแผนเป็นช่วงการตรวจเช็คและบํารุงรักษา เพื่อให้พร้อมใช้งานอย่างมีประสิทธิภาพเมื่อสถานการณ์คลี่คลาย นอกจากนี้ ยังเป็นการช่วยชะลอการเลิกจ้างพนักงานได้อีกทางหนึ่งด้วย
“โดยในปี 2563 มีเป้าหมายพัฒนาทักษะให้แก่พนักงานในสถานประกอบกิจการ วิสาหกิจขนาดกลางและขนาดย่อม รวม 185 แห่ง จํานวน 15,000 คน การดําเนินงานดังกล่าวยังคงทําอย่างต่อเนื่อง เพื่อให้สถานประกอบกิจการได้รับคําแนะนําที่เป็นประโยชน์ต่อการดําเนินธุรกิจ ทั้งการลดต้นทุนเพื่อเพิ่มกําไรให้กับกิจการ อีกทั้งพนักงานจะได้รับความรู้ในการพัฒนางานได้อย่างมีประสิทธิภาพ ส่งผลต่อการดําเนินธุรกิจในระยะยาวอีกด้วย สถานประกอบกิจการที่เข้าร่วมโครงการ ไม่ต้องเสียค่าใช้จ่ายใดๆ ทั้งสิ้น สนใจเข้าร่วมโครงการติดต่อได้ที่สถาบันพัฒนาฝีมือแรงงานและสํานักงานพัฒนาฝีมือแรงงานทั่วประเทศ หรือสายด่วนกระทรวงแรงงาน 1506 กด 4 หรือกองสื่อสารองค์กร กรมพัฒนาฝีมือแรงงาน 0 2245 4035” อธิบดีกพร. กล่าว
รัฐบาลไทย-ข่าวทำเนียบรัฐบาล-นายกรัฐมนตรีสั่งการให้ทุกหน่วยงานตรวจสอบ และประเมินการใช้งบประมาณกองทุนต่าง ๆ เผยจากการตรวจสอบยังไม่พบสิ่งผิดปกติ
วันอังคารที่ 6 พฤศจิกายน 2561
นายกรัฐมนตรีสั่งการให้ทุกหน่วยงานตรวจสอบ และประเมินการใช้งบประมาณกองทุนต่าง ๆ เผยจากการตรวจสอบยังไม่พบสิ่งผิดปกติ
นายกรัฐมนตรีสั่งการให้ทุกหน่วยงานตรวจสอบ และประเมินการใช้งบประมาณกองทุนต่าง ๆ เผยจากการตรวจสอบยังไม่พบสิ่งผิดปกติ
วันนี้ (6 พฤศจิกายน 2561) เวลา 14.30 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีกล่าวภายหลังการประชุมคณะรัฐมนตรีถึงการใช้งบประมาณของกองทุนต่าง ๆ โดยเฉพาะกองทุนหมู่บ้าน และโครงการไทยนิยมยั่งยืน ว่าจากการตรวจสอบของกระทรวงมหาดไทยยังไม่พบปัญหาใด ๆ ทั้งสิ้น และไม่ต้องการให้นําเรื่องดังกล่าวมาพาดพิงซึ่งกันและกันจนทําให้เกิดความเสียหาย โดยการดําเนินการทุกอย่างต้องเป็นไปตามกฎหมาย
ส่วนผลการประเมินโครงการไทยนิยมยั่งยืน นายกรัฐมนตรีกล่าว ได้สั่งการให้หน่วยงานที่เกี่ยวข้องทุกหน่วยงานไม่ว่าจะเป็นกระทรวงมหาดไทย กระทรวงการคลัง และกระทรวงท่องเที่ยวและกีฬา ตรวจสอบพร้อมกับประเมินผลการทําโครงการ ทั้งนี้ จาการตรวจสอบยังไม่พบสิ่งที่ปกติ พร้อมกล่าวย้ําว่า โครงการดังกล่าว รัฐบาลไม่ได้ทําเพื่อเอื้อประโยชน์ต่อพรรคการเมือง และไม่ใช่ระบบประชานิยม ขออย่านําไปกล้าอ้าง ซึ่งการใช้งบประมาณในการทําโครงการ เป็นความต้องการของประชาชนผ่านการทําประชาคมในหมู่บ้าน
---------------------------------------------
รัฐบาลไทย-ข่าวทำเนียบรัฐบาล-ธ.ก.ส. จับมือ สกว. หนุนงานวิจัยสู่การพัฒนาชุมชน
วันอังคารที่ 28 สิงหาคม 2561
ธ.ก.ส. จับมือ สกว. หนุนงานวิจัยสู่การพัฒนาชุมชน
ธ.ก.ส. ร่วมกับ สํานักงานกองทุนสนับสนุนการวิจัย (สกว.) ผลักดันการพัฒนาด้านวิชาการและงานวิจัยสู่การนําไปใช้ประโยชน์ เพื่อต่อยอดการพัฒนาเกษตรกร ชุมชน ภาคการเกษตร เสริมเศรษฐกิจฐานรากให้เข้มแข็งและยั่งยืน
วันนี้ (28 สิงหาคม 2561) ณ ธนาคารเพื่อการเกษตรและสหกรณ์การเกษตร (ธ.ก.ส.) สํานักงานใหญ่ บางเขน ได้จัดพิธีลงนามบันทึกข้อตกลงความเข้าใจว่าด้วย “ความร่วมมือด้านวิชาการและการพัฒนางานวิจัยสู่การใช้ประโยชน์” ระหว่าง นายอภิรมย์ สุขประเสริฐ ผู้จัดการ ธ.ก.ส. และศาสตราจารย์นายแพทย์สุทธิพันธ์ จิตพิมลมาศ ผู้อํานวยการสํานักงานกองทุนสนับสนุนการวิจัย (สกว.) เพื่อเสริมสร้างความร่วมมือทางวิชาการ พัฒนางานวิจัยและนวัตกรรมเพื่อพัฒนาเศรษฐกิจฐานราก โดยยึดหลักปรัชญาของเศรษฐกิจพอเพียง และเป้าหมายการพัฒนาที่ยั่งยืน (SDGs) อีกทั้งสนับสนุนการนํางานวิจัยและนวัตกรรมสู่การใช้ประโยชน์ มีการถ่ายทอดและเผยแพร่องค์ความรู้จากผลงานวิจัยและนวัตกรรม เพื่อพัฒนาเกษตรกร ชุมชน ภาคการเกษตร ผู้ประกอบการภาคการเกษตร (SMAEs) และเศรษฐกิจฐานรากให้มีความเข้มแข็งและยั่งยืน
นายอภิรมย์ สุขประเสริฐ กล่าวว่า “ความร่วมมือระหว่าง ธ.ก.ส. และ สกว. ในช่วงที่ผ่านมา เน้นการลงพื้นที่เพื่อไปพูดคุยและแลกเปลี่ยนกับชุมชน ในการค้นหาปัญหาและความต้องการของชาวบ้าน จากนั้นนํามาสร้างเป็นเครื่องมือ มีการกําหนดหลักเกณฑ์ ตัวชี้วัด เพื่อใช้ในการพัฒนาและบริหารจัดการชุมชนภายใต้บริบทการเปลี่ยนแปลงได้อย่างมีประสิทธิภาพ เช่น การจัดทําคู่มือศูนย์เรียนรู้ การพัฒนาศูนย์เรียนรู้ การนําเทคโนโลยีสมัยใหม่มาใช้ในการเกษตร การพัฒนาการท่องเที่ยวโดยชุมชน เป็นต้น ซึ่งโมเดลเหล่านี้ เป็นประโยชน์และช่วยยกระดับขีดความสามารถของเกษตรกร สถาบันเกษตรกร ชุมชน ตลอดจนผู้ประกอบการภาคเกษตร (SMAEs) ในการพัฒนาอาชีพและรายได้ภายใต้ทรัพยากรที่มีอยู่ อันเป็นการเสริมความเข้มแข็งและยั่งยืนของเศรษฐกิจฐานราก”
ศ.นพ.สุทธิพันธ์ จิตพิมลมาศ กล่าวว่า “ความร่วมมือของ สกว. และ ธ.ก.ส. ในครั้งนี้ มุ่งเน้นให้ชุมชนสามารถพึ่งพาตนเองได้ มีการบริหารจัดการสมัยใหม่บนฐานความรู้และหลักปรัชญาของเศรษฐกิจพอเพียงเพื่อยกระดับเศรษฐกิจฐานรากของชุมชนสู่การพัฒนาที่ยั่งยืน โดยการทํางานผ่านศูนย์เรียนรู้ฯ ธ.ก.ส. ต้นแบบจํานวน 30 ศูนย์ ซึ่งเสริมด้วยกระบวนการวิจัยเพื่อท้องถิ่น และเตรียมฐานคิดของชุมชน ผ่านการวิจัยของฝ่ายเกษตร ฝ่ายวิจัยมุ่งเป้า และฝ่ายอุตสาหกรรมของ สกว. เพื่อให้เกิดชุมชน "อุดมสุข" ตามเป้าหมายที่วางไว้อย่างน้อย 600 ชุมชน อย่างต่อเนื่องและยั่งยืนต่อไป”
รัฐบาลไทย-ข่าวทำเนียบรัฐบาล-รมว.กระทรวงดิจิทัลฯ หารือความร่วมมือด้านโทรคมนาคมและ ICT ระหว่างกระทรวงดิจิทัลฯ และองค์การโทรคมนาคมแห่งเอเชียและแปซิฟิก (APT)
วันศุกร์ที่ 15 กุมภาพันธ์ 2562
รมว.กระทรวงดิจิทัลฯ หารือความร่วมมือด้านโทรคมนาคมและ ICT ระหว่างกระทรวงดิจิทัลฯ และองค์การโทรคมนาคมแห่งเอเชียและแปซิฟิก (APT)
รมว.กระทรวงดิจิทัลฯ
นายพิเชฐ ดุรงคเวโรจน์ รัฐมนตรีว่ากระทรวงดิจิทัลเพื่อเศรษฐกิจและสังคม หารือเกี่ยวกับความร่วมมือด้านโทรคมนาคมและ ICT ระหว่างกระทรวงดิจิทัลเพื่อเศรษฐกิจและสังคม และ (Asia Pacific Telecommunity : APT) โดยมี นางสาวอารีวรรณ ฮาวรังษี เลขาธิการองค์การโทรคมนาคมแห่งเอเชียและแปซิฟิก เข้าเยี่ยมคารวะเนื่องในโอกาสวันขึ้นปีใหม่ 2562 ซึ่งในปี 2562 เป็นปีที่ 40 ของการครบรอบการก่อตั้ง APT จึงได้กําหนดให้มีการจัดการประชุม Asia-Pacific ICT Ministerial Meeting2019 ระหว่างวันที่ 25-26 มิถุนายน 2562 ณ ประเทศสิงคโปร์ เพื่อกําหนดนโยบายและแนวทางสําหรับภูมิภาคเอเชียและแปซิฟิกในอีก 5 ปีข้างหน้าทั้งนี้ APT เป็นองค์การทางด้านโทรคมนาคมของภูมิภาค ภายใต้ความอุปถัมภ์ของคณะกรรมาธิการเศรษฐกิจและสังคมแห่งเอเชียและแปซิฟิก (UNESCAP) ซึ่งประเทศไทยได้เข้าเป็นสมาชิกก่อตั้ง APT เมื่อปี พ.ศ. 2522 และเป็นที่ตั้งของสํานักงานใหญ่ ณ ถนนแจ้งวัฒนะ กรุงเทพฯ ปัจจุบันมีนางสาวอารีวรรณ ฮาวรังษี เป็นเลขาธิการ (Secretary General) และมี Mr. Masanori KONDO เป็นรองเลขาธิการ (Deputy Secretary General) มีสมาชิกจํานวน 38 ประเทศ
**********************
รัฐบาลไทย-ข่าวทำเนียบรัฐบาล-กระทรวงการท่องเที่ยวและกีฬา ชี้แจงประเด็นปัญหา นักท่องเที่ยวจีนลดลงมากในจังหวัดเชียงใหม่
วันพุธที่ 31 ตุลาคม 2561
กระทรวงการท่องเที่ยวและกีฬา ชี้แจงประเด็นปัญหา นักท่องเที่ยวจีนลดลงมากในจังหวัดเชียงใหม่
กระทรวงการท่องเที่ยวและกีฬา ชี้แจงประเด็นปัญหานักท่องเที่ยวจีนลดลงมากในจังหวัดเชียงใหม่
นายณริศร์ กาญจโนภาศ หัวหน้ากลุ่มประชาสัมพันธ์ สํานักงานปลัดกระทรวงการท่องเที่ยวและกีฬา ชี้แจงประเด็น ปัญหานักท่องเที่ยวจีนลดลงมากในจังหวัดเชียงใหม่ ดังนี้
ปลัดกระทรวงการท่องเที่ยวและกีฬาได้ให้สัมภาษณ์พิเศษ และแถลงแก่สื่อมวลชน เมื่อวันที่ 23-24 ต.ค 61 โดยชี้แจงประเด็นดังกล่าว ว่า “ในภาพรวมของทั้งประเทศถึงแม้ในช่วง 3 เดือนที่ผ่านมาตัวเลขนักท่องเที่ยวจีนอาจจะลดลงบ้าง แต่อัตราลดไม่ได้วูบวาบจนน่าใจหาย เมื่อช่วงครึ่งปีแรก นักท่องเที่ยวจีนเพิ่มขึ้นเยอะมาก ประมาณ 20 %จากที่ผ่านมาช่วงเดียวกัน เฉลี่ยเดือนละ 1 ล้านคน มาถึงเดือนตุลาคม สัปดาห์แรกเป็นช่วง Golden WeeK ของจีน ซึ่งเป็นวันชาติจีน ปรากฏว่ามีนักท่องเที่ยวจีนเข้ามาในช่วงสัปดาห์นั้น ประมาณ 2 แสนคน ซึ่งถือว่ามากและเป็นอัตราที่เป็นบวกเพิ่มขึ้นจากปีที่ผ่านมา 3% และจากการสํารวจของ Ctrip ซึ่งเป็นองค์กรการท่องเที่ยวของจีนที่ใหญ่ที่สุด กล่าวว่าประเทศไทยเป็นประเทศที่เป็นจุดหมายปลายทางที่คนจีนนิยมมาท่องเที่ยวมากที่สุด และขอยืนยันว่า ประเทศไทยยังได้รับความนิยมมากที่สุด ทั้งนี้ ได้สั่งการทีมสํารวจของกระทรวงฯ ที่มีอยู่ทั่วประเทศ โดยเฉพาะจังหวัดท่องเที่ยวที่สําคัญๆ โดยเฉพาะ จ.เชียงใหม่ไม่ได้เลวร้ายอย่างที่เป็นข่าว และช่วง 3 เดือนสุดท้าย เชื่อมั่นว่าจํานวนนักท่องเที่ยวจะกลับมาเช่นเดิม
ส่วนผลกระทบจากเหตุการณ์เรือล่มที่ จ.ภูเก็ต เมื่อวันที่ 5 กรกฎาคม ที่ผ่านมา ถือเป็นเหตุการณ์หนึ่งที่มีผลกระทบต่อนักท่องเที่ยวแต่ไม่ใช่เป็นเหตุการณ์หลักเหตุการณ์เดียวที่มีผลกระทบ วันนี้ทางการไทยได้ดําเนินการหลายอย่างเพื่อฟื้นความเชื่อมั่นในระบบรักษาความปลอดภัยตามบริเวณชายทะเล ทั้งนี้ นายวีระศักดิ์ โควสุรัตน์ รัฐมนตรีว่าการกระทรวงการท่องเที่ยวและกีฬา ได้ชี้แจงกับรัฐมนตรีว่าการกระทรวงวัฒนธรรมของจีน ว่าประเทศไทยได้ดําเนินการอะไรไปแล้วบ้าง รวมถึงได้ชี้แจงในคราวประชุมคณะกรรมการร่วมไทย – จีน ซึ่งผลในภาพรวมเป็นที่น่าพอใจในระดับหนึ่ง
เมื่อสัปดาห์ที่ผ่านมา กระทรวงการท่องเที่ยวฯได้จัดการประชุมเชิงปฏิบัติการ เรื่อง การปฏิรูปการท่องเที่ยวไทย โดยสรุปเนื้อหาหลัก ๆ ได้ดังนี้ 1. การแก้ปัญหาด้วยการลดราคาเป็นสิ่งที่ไม่ตรงประเด็น 2. มุ่งเน้นการยกระดับคุณภาพการท่องเที่ยวในประเทศไทย มี 3 มิติ ได้แก่ คุณภาพด้านความปลอดภัย คุณภาพด้านความสะดวก คุณภาพด้านความสะอาด ซึ่ง 3 ด้านนี้หากเราสามารถยกระดับขึ้นมาได้ เราก็สามารถที่จะแก้ปัญหาได้แบบเบ็ดเสร็จและการแก้ปัญหาได้ในระยะปานกลางไปจนถึงระยะยาวก็จะทําให้สร้างความยั่งยืนให้กับการท่องเที่ยวไทยได้เป็นอย่างดี”
---------------------------